2026 m. kovo 12 d. Teisingumo Teismo (pirmoji kolegija) sprendimas byloje Ispanijos Karalystė / Robert Stockdale, Europos Sąjungos Taryba, Europos Komisija, Europos išorės veiksmų tarnyba, Europos Sąjungos specialusis įgaliotinis Bosnijoje ir Hercegovinoje
(Byla C-728/23 P)1
(Apeliacinis skundas – Bendros užsienio ir saugumo politikos (BUSP) personalas – Europos Sąjungos specialiojo įgaliotinio Bosnijoje ir Hercegovinoje įdarbintas tarptautinis sutartininkas – Paeiliui sudaromos terminuotos darbo sutartys – Darbo sutarties nutraukimas Jungtinei Didžiosios Britanijos ir Šiaurės Airijos Karalystei išstojus iš Sąjungos – Valstybės narės, kuri nedalyvavo procese Bendrajame Teisme, pateiktas apeliacinis skundas – Europos Sąjungos Teisingumo Teismo statuto 56 straipsnio trečia pastraipa – Apeliacinio skundo priimtinumas – Sąvoka „Sąjungos ir jos tarnautojų ginčai – Priešpriešinis apeliacinis skundas – Priimtinumas)
Proceso kalba: prancūzų
Šalys
Apeliantė: Ispanijos Karalystė, atstovaujama M. Morales Puerta
Kita proceso šalis: Robert Stockdale, atstovaujamas avocate N. de Montigny, Europos Sąjungos Taryba, atstovaujama M. Bauer ir J. Rurarz, Europos Komisija, atstovaujama D. Bianchi, G. Gattinara, L. Hohenecker, T. Lilamand ir Y. Marinova, Europos išorės veiksmų tarnyba, atstovaujama S. Marquardt, S. Rodríguez Sánchez-Tabernero ir R. Spáč, Europos Sąjungos specialusis įgaliotinis Bosnijoje ir Hercegovinoje, atstovaujamas B. Bajic, padedamo avocate E. Raoult
Rezoliucinė dalis
Ispanijos Karalystės pateiktas pagrindinis apeliacinis skundas atmetamas kaip nepriimtinas.
Robert Stockdale pateiktas priešpriešinis apeliacinis skundas atmetamas kaip nepriimtinas.
Ispanijos Karalystė padengia su pagrindiniu apeliaciniu skundu susijusias bylinėjimosi išlaidas.
Robert Stockdale padengia bylinėjimosi išlaidas, susijusias su priešpriešiniu apeliaciniu skundu.
____________
1 OL C, C/2024/1247.